钦定古今图书集成/理学汇编/字学典/第062卷 > 孔庙碑
## 钦定古今图书集成/理学汇编/字学典/第062卷 > 孔庙碑

按：《水经注》：“魏黄初二年，文帝令郡国修起孔子旧庙，
置百户吏卒。庙有夫子像，列二弟子，执卷立侍，穆穆
有询仰之容。”汉魏以来列七碑，二碑无字。

按：《金石录魏志》，“文帝以黄初二年正月，下诏以孔羡
为宗圣侯，及令鲁郡修起旧庙。”今以碑考之，乃黄初
元年，当以碑为正。

按《金石文字记》，八分书，“黄初元年”，今在曲阜县孔子
庙中。后人刻其下曰：“陈思王曹植辞，梁鹄书”，缪也。